EkBass/fiwiki-20250220-pages-articles huggingface dataset:
Kakkosen kausi 2016

Kakkosen kausi 2016 oli Suomen jalkapallon kolmanneksi korkeimman sarjatason kausi. Se pelattiin kolmessa kahdentoista joukkueen lohkossa kaksinkertaisena sarjana. Lohkojen voittajat ja paras toiseksi sijoittunut pelasivat pareittain kaksiosaiset nousukarsintafinaalit, joiden voittajat nousivat Ykköseen kaudeksi 2017. Jokaisen lohkon sijalle 10 ja huonommin sijoittuneet joukkueet putosivat Kolmoseen kaudeksi 2017. == Joukkueet ja lohkojako == Lohko A: * FC Futura, Porvoo * FC Lahti Akatemia, Lahti * FC Vaajakoski, Jyväskylä * Gnistan, Helsinki * JäPS, Järvenpää * Kultsu FC, Lappeenranta * KäPa, Helsinki * MPS, Helsinki * MP, Mikkeli * PEPO, Lappeenranta * SC KuFu-98, Kuopio * Sudet, Kouvola Lohko B: * Atlantis FC, Helsinki * BK-46, Raasepori * FC Kontu, Helsinki * EsPa, Espoo * FC Espoo, Espoo * FC Honka, Espoo * FC Kiffen, Helsinki * FC Viikingit, Helsinki * FC Åland, Sund * Klubi 04, Helsinki * SalPa, Salo * TPV, Tampere Lohko C: * AC Kajaani, Kajaani * PPT, Pori * FC Santa Claus, Rovaniemi * GBK, Kokkola * IF Kraft, Närpiö * JS Hercules, Oulu * FC YPA, Ylivieska * Virkiä, Lapua * MuSa, Pori * OPS, Oulu * TP-47, Tornio * VIFK, Vaasa == Sarjataulukot == ===Lohko A === Lähde: ===Lohko B === Lähde: ===Lohko C === Lähde: ==Parhaat pelaajat== Jalkapallon Pelaajayhdistys valitsi vuoden 2016 Kakkosen lohkojen parhaat pelaajat pelaajien oman äänestyksen perusteella: * Lohko A: Aleksander Akbar (KäPa) * Lohko B: Jean Da Silva (FC Honka) * Lohko C: Alberto Ramírez (AC Kajaani) ==Ykkösen nousukarsinnat== Jalkapallon nousukarsintoihin pääsivät kolmen lohkon voittajat sekä paras kakkonen, joka oli lohko C:n Musan Salama Porista. IF Gnistan nousi Ykköseen yhteismaalein 5-4. \---- FC Honka nousi Ykköseen yhteismaalein 3-2. \---- == Parhaat maalintekijät == ===Lohko A:=== 17 maalia: * Niko Nakari (Sudet) 14 maalia: * Jakeem Johnson (PEPO) * Juuso Liukkonen (MP) 12 maalia: * Anton Britschgi (Futura) 10 maalia: * Aleksander Akbar (KäPa) 9 maalia: * Patrik Alaharjula (KuFu-98) * Kron Rexhepi (Gnistan) 8 maalia: * Petteri Rönkkö (PEPO) ===Lohko B:=== 22 maalia: * Jean Da Silva (Honka) 16 maalia: * Casper Källberg (BK-46) * Travis Cantrell (VIFK) 12 maalia: * Saku Ylätupa (Klubi 04) 11 maalia: * Rony Huhtala (Honka) 9 maalia: * Mika Ahonen (TPV) * Rezgar Amani (FC Åland) * Samuli Heiska (FC Espoo) * Mitchell Lopez (BK-46) 8 maalia: * Joni Häppölä (Kontu) * Janne Paukkonen (FC Espoo) * Antti Pokela (FC Espoo) * Cheikh Touré (Kiffen) ===Lohko C:=== 18 maalia: * Michael Ibiyomi (AC Kajaani) 17 maalia: * Alberto Ramírez (AC Kajaani) 16 maalia: * Jonas Granfors (Närpes Kraft) 14 maalia: * David Carlsson (GBK) * Abdul Sesay (OPS) 13 maalia: * Konstantin Belov (OPS) 12 maalia: * Jarkko Luiro (Santa Claus) * Michael Nzekwe (OPS) * Sami Rantala (MuSa) 10 maalia: * Kim Böling (Närpes Kraft) * Titi Essomba (OPS) * Ali Hajizadeh (AC Kajaani) * Miika Hohenthal (GBK) * Matias Juntunen (OPS) * Kakhaber Samsonia (AC Kajaani) * Jaakko Pyyny (TP-47) * Lawrence Smith (GBK) == Lähteet == Luokka:Kakkosen kaudet Luokka:Jalkapallosarjojen kausi 2015–2016/2016
Deyang

Deyang () on prefektuuritason kaupunki Kiinan Sichuanin maakunnan keskiosassa. Kaupungin pinta-ala on 5 818 neliökilometriä ja väkiluku noin 3,62 miljoonaa (vuonna 2010). Kaupungin keskusta sijaitsee linnuntietä noin 70 kilometriä maakunnan pääkaupunki Chengdusta koilliseen. Kaupunki rajoittuu koillisessa Mianyangin, kaakossa Suiningin ja Ziyangin, lounaassa Chengdun prefektuuritason kaupunkeihin. Luoteessa naapurina on Ngawan tiibetiläisten ja qiangien autonominen prefektuuri. Deyang on Lahden kaupungin ystävyyskaupunki vuodesta 2000. == Hallinnollinen jako == Piirikuntatasolla kaupunki jaetaan kahteen kaupunkipiiriin, kolmeen piirikuntatason kaupunkiin ja yhteen piirikuntaan. Deyangin hallinnollinen jako piirikuntatasolla # Nimi Kiinan kirjoitusmerkit Pinyin Väkiluku (2010) Pinta-ala (km²) Tiheys (/km²) 1 Jingyang (kaupunkipiiri) 旌阳区 Jīngyáng Qū 735 070 648 1 134,4 2 Shifang (kaupunki) 什邡市 Shífāng Shì 412 758 862 478,8 3 Guanghan (kaupunki) 广汉市 Guǎnghàn Shì 591 115 549 1 077,4 4 Mianzhu (kaupunki) 绵竹市 Miánzhú Shì 477 868 1 245 383,7 5 Luojiang (kaupunkipiiri) 罗江区 Luójiāng Qū 212 185 448 473,8 6 Zhongjiang 中江县 Zhōngjiāng Xiàn 1 186 762 2 100 539,5 == Galleria == Kuva:Deyang skyline.jpg | Kaupunkimaisemaa Deyangissa. Kuva:Deyangzhan.JPG | Deyangin rautatieasema. Kuva:龙护舍利塔照片.JPG | Longhu-pagodi. Kuva:德阳文庙大成殿照片.JPG | Kungfutselainen temppeli Deyangissa. == Lähteet == == Aiheesta muualla == * Travelchinaguide.com: Deyang Travel Guide Luokka:Sichuanin kaupungit Luokka:Sichuanin prefektuurit
Ruotsin EU-kansanäänestys

Ruotsin EU-kansanäänestys oli 13. marraskuuta 1994 Ruotsissa järjestetty neuvoa-antava kansanäänestys Ruotsin liittymisestä Euroopan unioniin. Enemmistö (52,3 %) äänestykseen osallistuneista kannatti liittymistä ja valtiopäivät noudatti tulosta. Ruotsin EU-jäsenyys astui voimaan 1. tammikuuta 1995. == Tulos == vaihtoehto vaihtoehto kannatus kannatus kannatus kannatus vaihtoehto vaihtoehto äänet osuus osuus osuus vaihtoehto vaihtoehto äänet yhteensä 1\. Kyllä 2 833 721 52,3 % 2\. Ei 2 539 132 46,8 % Tyhjät äänet 48 937 0,9 % Hylätyt äänet 2 697 Äänestysprosentti 83,3 % Äänestysprosentti 83,3 % Äänestysprosentti 83,3 % Äänestysprosentti 83,3 % Äänestysprosentti 83,3 % Äänestysprosentti 83,3 % === Lääneittäin === Lääni Kyllä % Kyllä Ei % Ei Äänestäjien määrä Äänet Hyväksytyt äänet Hylätyt äänet Tukholma 623 496 62,03 381 635 37,97 1 216 980 1 014 869 1 005 131 9 738 Uppsala 92 167 53,96 78 636 46,04 205 736 172 747 170 803 1 944 Södermanland 86 083 54,31 72 430 45,69 191 199 160 141 158 513 1 628 Itä-Götanmaa 139 697 54,49 116 689 45,51 309 509 259 312 256 386 2 926 Örebro 81 423 47,47 90 109 52,53 208 184 173 286 171 532 1 754 Västmanland 87 058 54,81 71 778 45,19 193 184 160 400 158 836 1 564 Jönköping 100 072 48,89 104 616 51,11 242 805 206 545 204 688 1 857 Kronoberg 58 015 51,87 53 824 48,13 134 559 113 019 111 839 1 180 Kalmari 73 207 48,74 76 987 51,26 184 802 151 649 150 194 1 455 Gotlanti 17 996 51,40 17 017 48,60 43 878 35 399 35 013 386 Blekinge 45 098 46,90 51 065 53,10 116 586 97 106 96 163 943 Skåne 422 567 63,23 245 696 36,77 818 810 674 619 668 263 6 356 Halland 97 222 58,44 69 150 41,56 197 757 168 244 166 372 1 872 Länsi-Götanmaa 466 591 51,99 430 924 48,01 1 085 238 906 508 897 515 8 993 Värmlanti 84 627 47,46 93 703 52,54 217 170 179 875 178 330 1 545 Taalainmaa 71 253 39,06 111 150 60,94 220 141 184 047 182 403 1 644 Gävleborg 74 767 41,69 104 583 58,31 222 780 180 980 179 350 1 630 Västernorrland 69 582 41,96 96 233 58,04 201 394 167 081 165 815 1 266 Jämtland 24 714 27,94 63 731 72,06 104 798 89 121 88 445 676 Västerbotten 60 071 37,23 101 285 62,77 193 374 162 532 161 356 1 176 Norrbotten 58 015 34,97 107 891 65,03 201 171 167 007 165 906 1 101 Lähde: Dataset European Election Database Lähde: Dataset European Election Database Lähde: Dataset European Election Database Lähde: Dataset European Election Database Lähde: Dataset European Election Database Lähde: Dataset European Election Database Lähde: Dataset European Election Database Lähde: Dataset European Election Database Lähde: Dataset European Election Database == Katso myös == * Suomen EU-kansanäänestys * Ruotsin kansanäänestys eurosta == Lähteet == * Statistiska centralbyrån − Folkomröstningar 1922-2003 * Valmyndigheten − Nationella folkomröstningar Luokka:1994 Luokka:Ruotsin poliittinen historia Luokka:Kansanäänestykset Euroopan unionista
Ars moriendi

Ars moriendi (latinaa) eli kirjaimellisesti kuolemisen taito on kirjallinen genre, joka opasti kristittyjä kuolemaan "oikein". Se syntyi katolisessa muodossaan myöhäiskeskiajalla ja oppaiden suosio jatkui eri muodoissa aina 1700-luvulle saakka. On olemassa myös protestanttisia kuolemisen oppaita. Ensimmäiset genreen kuuluvat teokset kirjoitettiin 1400-luvun alkupuolella. Kirjojen suosio oli suuri ja ne käännettiinkin kaikille Euroopan valtakielille. Varhaisiin kuoleman oppaisiin sisältyi havainnollisia puupiirroskuvia. Tyyliltään ne olivat selkeitä ja ohjekirjamaisia. Myös lukutaidottomat hyötyivät kuoleman oppaista niiden sisältämien havainnollisten puupiirrosten takia. Ars Moriendin suosion taustalla vaikuttaa musta surma ja myöhäiskeskiajan levottomat olosuhteet, muun muassa satavuotinen sota. On esitetty, että kuoleman oppaat olivat katolisen kirkon terapeuttinen vastaliike liialliselle helvetinpelolle ja makaaberin perinteen tavalle pelotella ihmisiä synnintuntoon. Uskottiin, että kuoleman oppaiden ohjeita seuraamalla kuolija vältti joutumasta kuollessaan helvettiin. Oppaiden suosiota selittää myös se, että myöhäiskeskiajalla kuolinhetken merkitys oli ylipäätäänkin hyvin korostunut. Itse kuolinhetken rituaalinen ja symbolinen haltuunotto koettiin hyvin tärkeäksi. == Sisältö ja rakenne == Tyypillinen kuoleman opas sisälsi kuusi osaa tai kappaletta: # Ensimmäinen kappale selittää että kuolemassa on positiivinenkin puoli. Tämä kappale pyrkii liennyttämään liiallista kuolemanpelkoa. # Toinen kappale kuvailee viisi kuolevaa kohtaavaa kiusausta ja niiden vastalääkkeet. Kiusaukset ovat uskonpuute, epätoivo, kärsimättömyys, hengellinen ylpeys ja saituruus. # Kolmas kappale koostuu kuolevalle esitetyistä kysymyksistä ja ymmärrettävään, yksinkertaiseen muotoon tiivistetystä armonsanomasta. # Neljäs kappale kuvaa Kristuksen positiivista esimerkkiä kuolevalle. # Viides kappale sisältää neuvoja kuolevan perheelle ja läheisille. Siinä kuvataan kuolinvuoteen äärelle sopiva kristillinen käytösetiketti. # Kuudes kappale kuvaa kuolevalle luettavat, asiaankuuluvat rukoukset. ==Katso myös== *Kuolemantanssi *Musta surma *Memento mori *Vanitas *Bernt Notke *Makaaberi == Lähteet == * Mikko Kallionsivu, "Ars moriendi, musta surma ja makaaberin traditio". Artikkeli teoksessa Taide ja taudit: Tutkimusretkiä sairauden ja kulttuurin kosketuspinnoilla, toim. Laura Karttunen, Juhani Niemi & Amos Pasternack (Tampere: Tampere University Press, 2007). * Mikko Kallionsivu, Saiturin kuolema: Kuoleman kulttuuripoetiikkaa angloamerikkalaisessa fiktiossa myöhäiskeskiajalta nykypäivään. Acta Universitatis Tamperensis. Tampere: Tampere University Press, 2013. Tohtorinväitöskirja. == Aiheesta muualla == * Tyypillinen Ars moriendi -opas. Kielenä saksa. Luokka:Keskiajan kirjallisuus Luokka:Latinankielinen kirjallisuus Luokka:Spiritualiteetti Luokka:Kuolema
Kärkinen

Kärkinen on muun muassa seuraavien suomalaisten henkilöiden sukunimi: * Juhani Kärkinen (1935–2019), mäkihyppääjä * Kaija Kärkinen (s. 1962), laulaja, sanoittaja ja näyttelijä * Kalevi Kärkinen (1934–2004), mäkihyppääjä, Juhani Kärkisen veli * Katja Kärkinen (nyk. Näsman, s. 1968), kilpakävelijä
Maurotoksiini

Maurotoksiini on myrkky, jota tuottaa tunisialainen skorpioni Scorpio maurus palmatus. Maurotoksiini koostuu 34 aminohaposta. Se kuuluu uudehkoon peptiditoksiinien ryhmään, jonka molekyylirakenteelle on tyypillistä neljä disulfidisiltaa. Maurotoksiini tukkii K+-kanavat toimintajänniteriippuvaisesti, koska se lisää tehokkaasti hyperpolarisaatiota. Luultavasti maurotoksiini toimii niiden ionikanavatoksiinien tavoin, joilla on rakenteessaan kolme disulfidisiltaa. Toksiinin tiedetään olevan voimakas inhibiittori K(Ca) -ionikanaville. ==Lähteet== Luokka:Eläinmyrkyt Luokka:Skorpionien myrkyt
The Dirty Mac

The Dirty Mac oli John Lennonin johtama yhtye, joka esiintyi The Rolling Stones Rock and Roll Circus -konserttielokuvassa esittäen kaksi kappaletta, The Beatlesin "Yer Blues" ja Yoko Onon sävellyksen "Whole Lotta Yoko". Aiempi on julkaistu albumilla The Beatles, jälkimmäinen on muualla julkaisematon. Yhtyeessä soittavat Lennonin lisäksi Mitch Mitchell rumpuja, Keith Richards bassoa ja Eric Clapton kitaraa. Whole Lotta Yoko -kappaleessa vierailevat lisäksi viulisti Ivry Gitlis ja laulaja Yoko Ono. Luokka:Brittiläiset bluesyhtyeet Luokka:Brittiläiset rockyhtyeet
Beautiful (Christina Aguileran kappale)

Beautiful on yhdysvaltalaisen laulajan Christina Aguileran kappale, jonka kirjoitti ja tuotti Linda Perry. Se julkaistiin Aguileran Stripped-albumin toisena singlenä 16. marraskuuta 2002. Kappale on balladi, jonka sanat kertovat sisäisestä kauneudesta ja itsetunnosta. ”Beautiful” sai hyviä arvosteluja kriitikoilta, ja se menestyi myös kaupallisesti. Se nousi singlelistoilla viiden parhaan joukkoon muun muassa Saksassa, Itävallassa, Alankomaissa, Ruotsissa ja Australiassa. Yhdysvalloissa se oli parhaimmillaan Billboard Hot 100 -listan kakkosena ja Britanniassa singlelistan ykkösenä. Kappale voitti vuoden 2004 Grammy-gaalassa parhaan naisesittäjän pop-kappaleen palkinnon (Best female pop vocal performance). Kappaleen musiikkivideon ohjasi Jonas Åkerlund. Gay & Lesbian Alliance Against Defamation (GLAAD) antoi Aguileralle tunnustuksen videon homo- ja transteemoista. Videolla nähdään muun muassa kaksi miestä suutelemassa. == Lähteet == Luokka:Christina Aguileran kappaleet Luokka:Vuoden 2002 kappaleet
Basileion

Basileion () oli antiikin aikainen fylobasileusten käyttämä rakennus Ateenassa Kreikassa. Se sijaitsi jossakin kaupungin niin kutsutun Arkaaisen agoran ympäristössä nykyisen Plákan kaupunginosan alueella. Basileion oli rakennettu arkaaisella kaudella viimeistään 500-luvulla eaa. Sitä käytettiin fylobasileusten eli Attikan neljän varhaisen joonialaisen fylen johtajien alkuperäisenä kokoontumispaikkana. Myöhemmin, kun rakennukselle ei enää ollut käyttöä, sen paikalle saatettiin rakentaa esimerkiksi Ptolemaioksen gymnasion. Jossakin Basileionin lähellä sijaitsivat muun muassa Prytaneion, Bukoleion, Epilykeion ja Thesmotheteion. Erään ehdotuksen mukaan Bukoleion oli Basileionin myöhempi nimitys, jolloin kyseessä olisikin sama rakennus. == Lähteet == Luokka:Antiikin Ateenan rakennukset ja rakennelmat Luokka:Arkaainen agora Luokka:Kreikan entiset rakennukset ja rakennelmat
Bukoleion

Bukoleion ( tai Boukoleion) oli antiikin aikainen kuningasarkontin eli arkhon basileuksen käyttämä rakennus Ateenassa Kreikassa. Se sijaitsi jossakin kaupungin niin kutsutun Arkaaisen agoran ympäristössä nykyisen Plákan kaupunginosan alueella. Bukoleion oli rakennettu arkaaisella kaudella viimeistään 500-luvulla eaa. Se oli kuningasarkontin käytössä 400-luvun eaa. alkupuolelle, jolloin tämän toimipaikka siirtyi niin kutsuttuun Kuninkaalliseen stoaan Ateenan uudelle Agoralle. Kuningasarkontin alaisuuteen kuuluivat vakavat oikeustapaukset ja uskonnolliset asiat. Koska arkontin vaimo naitettiin vuosittain rituaalisesti Dionysokselle, rakennusta on mahdollisesti käytetty tähän seremoniaan ja se on ollut myös muutoin Dionysoksen kultin käytössä. Myöhemmin, kun rakennukselle ei enää ollut käyttöä, sen paikalle saatettiin rakentaa esimerkiksi Ptolemaioksen gymnasion. Jossakin Bukoleionin lähellä sijaitsivat muun muassa Prytaneion, Basileion, Epilykeion ja Thesmotheteion. Erään ehdotuksen mukaan Bukoleion olisi todellisuudessa ollut Basileionin myöhempi nimitys, jolloin kyseessä olisikin sama rakennus. == Lähteet == Luokka:Antiikin Ateenan rakennukset ja rakennelmat Luokka:Arkaainen agora Luokka:Kreikan entiset rakennukset ja rakennelmat
Diogeneion

Diogeneion () oli antiikin aikainen gymnasion tai palaistra Ateenassa Kreikassa. Se sijaitsi jossakin Roomalaisen agoran itäpuolella nykyisen Plákan kaupunginosan alueella, lähellä Ateenan niin kutsuttua Arkaaista agoraa. Diogeneion rakennettiin hellenistisellä kaudella vuoden 229 eaa. jälkeen. Se sai nimensä Diogenes Euergeteestä, joka toimi Makedonian armeijan komentajana kaupungissa ja jätti sotajoukkoineen kaupungin näin ”vapauttaen” sen. Tämän johdosta ateenalaiset nimesivät Diogeneen hyväntekijäkseen, antoivat gymnasionille hänen nimensä ja perustivat siihen liittyneen Diogeneia-juhlan hänen kunniakseen. Gymnasion oli lajissaan Ateenan merkittävimpiä ellei merkittävin, ja sillä oli keskeinen osa efebien koulutuksessa. Sitä voidaan pitää aikansa eliittikouluna eli varakkaimpien perheiden poikien ja kaupungin tulevien johtajien kouluna. Rakennus tunnetaan ennen kaikkea kirjallisista lähteistä ja oletetun paikan läheltä löydetyistä piirtokirjoituksista. Gymnasion toimi oppineiden keskustelujen sekä kirjallisuutta, geometriaa, retoriikkaa ja musiikkia koskevien luentojen paikkana. Rakennus oli käytössä vielä roomalaisella kaudella. 300-luvulla jaa. sen rakenneosia käytettiin ilmeisesti Parthenonin kunnostuksessa. Diogeneioniin viittaavia piirtokirjoituksia on löydetty erityisesti sittemmin puretun bysanttilaisaikaisen Ágios Dimítrios Katifóriksen kirkon paikalta nykyiseltä Erechthéos-kadulta. Tällä perusteella Diogeneionin on ehdotettu sijainneen jossakin lähellä. Diogeneion oli todennäköisesti osa Ptolemaioksen gymnasionin eli Ptolemaionin kokonaisuutta, nykytutkijoiden arvioiden mukaan todennäköisesti ennemminkin siihen kuulunut palaistra kuin itse gymnasion. Palaistrana siinä on todennäköisesti ollut keskellä pylväspiha. Lisäksi rakennuksessa oli huoneita, joissa efebit kuuntelivat luentoja, sekä kirjasto. Rakennuksessa oli myös alttari tai alttareita, joille uhrattiin Diogeneia- juhlassa, sekä hermejä. Yksi hyvin säilynyt hermi on Kansallisessa arkeologisessa museossa. == Lähteet == Luokka:Antiikin Ateenan rakennukset ja rakennelmat Luokka:Arkaainen agora Luokka:Gymnasionit Luokka:Kreikan entiset rakennukset ja rakennelmat Luokka:Palaestrat
Epilykeion

Epilykeion () eli Polemarkheion () oli antiikin aikainen polemarkin eli sota- asioiden arkontin käyttämä rakennus Ateenassa Kreikassa. Se sijaitsi jossakin kaupungin niin kutsutun Arkaaisen agoran ympäristössä nykyisen Plákan kaupunginosan alueella. Epilykeion oli rakennettu arkaaisella kaudella viimeistään 500-luvulla eaa. Polemarkin tiedetään toimineen rakennuksessa Solonin ajalle saakka. Rakennuksen alkuperäiseksi nimeksi mainitaan Polemarkheion. Nimen Epilykeion sen kerrotaan saaneen sen jälkeen, kun polemarkkina toiminut Epilykos kunnosti sen. Toisaalta nimen on arveltu mahdollisesti viittaavan rakennuksen sijaintiin suhteessa Lykeioniin. Jossakin Epilykeionin lähellä sijaitsivat muun muassa Prytaneion, Basileion, Bukoleion ja Thesmotheteion. == Lähteet == Luokka:Antiikin Ateenan rakennukset ja rakennelmat Luokka:Arkaainen agora Luokka:Kreikan entiset rakennukset ja rakennelmat
Ptolemaioksen gymnasion

Ptolemaioksen gymnasion eli Ptolemaion (, joskus myös Ptolemeion) oli antiikin aikainen gymnasion Ateenassa Kreikassa. Se sijaitsi jossakin Roomalaisen agoran itäpuolella nykyisen Plákan kaupunginosan alueella, lähellä Ateenan niin kutsuttua Arkaaista agoraa. == Historia == Ptolamaioksen gymnasion rakennettiin hellenistisellä kaudella noin vuonna 224/223 eaa. Sen lahjoitti ja rakennutti Ptolemaios III Euergetes, jonka mukaan se sai nimensä. Kiitokseksi ateenalaiset perustivat Ptolemaioksen kunniaksi Ptolemaia-juhlan ja siihen liittyneen pappeuden sekä uuden 13. fylen nimeltä Ptolemais, joka sai Ptolemaioksen vaimon Bereniken mukaan nimetyn demoksen nimeltä Berenikidai. Gymnasion oli yksi Ateenan efebien koulutuksen pääpaikoista. Monet filosofit ja reettorit opettivat paikalla. Tunnetuimpiin kuuluu niin kutsutun Uuden Akatemian perustaja, skeptikko Karneades, joka opetti gymnasionissa 100-luvulla eaa. Rakennus oletettavasti vaurioitui tai tuhoutui Sullan hyökkäyksessä vuonna 86 eaa. Se kunnostettiin noin 30–20 eaa. Juba II:n kustannuksella. Gymnasion säilyi käytössä aina 200-luvulle jaa., kunnes se todennäköisesti tuhoutui herulien hyökkäyksessä vuonna 267. Tämän jälkeen rakennuksen raunioista tuli osa uutta kaupunginmuuria. 300-luvulla rakennuksen osia käytettiin mahdollisesti Parthenonin ja Asklepieionin kunnostuksessa. == Rakennus == Ptolemaionin tarkkaa sijaintipaikkaa ei tunneta. Erään teorian mukaan se olisi sijainnut jossakin nykyisten Lysíou- ja Prytaneíou-katujen välisellä alueella myöhemmin rakennetun Roomalaisen agoran itä- tai kaakkoispuolella. Gymnasion oli mahdollisesti rakennettu Basileionin, Bukoleionin ja muiden arkaaisen kauden rakennusten paikalle, kun niille ei enää ollut käyttöä. Gymnasionissa on todennäköisesti ollut kaksi juoksurataa, avoimessa tilassa ollut paradromis sekä stoan eli pylväshallin kaltaisessa rakennuksessa ollut katettu ksystos. Erään teorian mukaan paradromiksena on toiminut Agoralta Attaloksen stoan eteläpuolelta itään ja gymnasionille johtanut tie, tai vaihtoehtoisesti stoien reunustama katu niin kutsutun Agoranomeionin keskellä. Urheilupaikkojen lisäksi rakennukseen on kuulunut luentosaleja sekä kirjasto, ja se on ollut koristettu lukuisin veistoksin. Gymnasioniin on saattanut kuulua myös puistomainen lehto. Gymnasioniin kuului osa, mahdollisesti palaistra, joka tunnetaan nimellä Diogeneion. Ptolemaiosten kulttipaikka on saattanut olla osa rakennusta, mutta joidenkin tulkintojen mukaan se on ollut toisaalla. == Lähteet == Luokka:Antiikin Ateenan rakennukset ja rakennelmat Luokka:Arkaainen agora Luokka:Gymnasionit Luokka:Kreikan entiset rakennukset ja rakennelmat
Thesmotheteion

Thesmotheteion () oli antiikin aikainen thesmothetain käyttämä rakennus Ateenassa Kreikassa. Se sijaitsi jossakin kaupungin niin kutsutun Arkaaisen agoran ympäristössä nykyisen Plákan kaupunginosan alueella. Thesmotheteion oli rakennettu arkaaisella kaudella viimeistään 500-luvulla eaa. Sitä käyttivät ne kuusi vähäisempää arkonttia, joille ei ollut muutoin omaa rakennusta, siinä missä eponyymi arkontti käytti Prytaneionia, kuningasarkontti Bukoleionia ja polemarkki Epilykeionia, joiden kaikkien oletetaan sijainneen Thesmotheteionin lähettyvillä. Lisäksi rakennusta ovat mahdollisesti käyttäneet myös muut virkamiehet. Solonin aikana kaikki arkontit ilmeisesti kokoontuivat Thesmotheteionissa. Rakennusta käytettiin todennäköisesti ainakin yhteisruokailuun (syssitia). Erään ehdotuksen mukaan klassisella kaudella, jolloin Arkaaisen agoran toiminnot oli monin osin siirretty uudelle Agoralle, Thesmotheteionina toimi osa Etelästoa I:stä. == Lähteet == Luokka:Antiikin Ateenan rakennukset ja rakennelmat Luokka:Arkaainen agora Luokka:Kreikan entiset rakennukset ja rakennelmat
Naomi Kawase

Naomi Kawase (30. toukokuuta 1969 Nara, Japani) on japanilainen elokuvaohjaaja, -käsikirjoittaja ja -näyttelijä. ==Ura== Kawasen vanhemmat erosivat hänen ollessaan lapsi, eikä hän nähnyt isäänsä kuin vasta aikuisena. Kawase valmistui Osakan kuvataidekorkeakoulusta vuonna 1989. Ensimmäinen dokumenttielokuva Ni tsutsumarete (1992) käsitteli häntä jäljittämässä isäänsä. Vuonna 1994 ilmestyneessä dokumentissa Katatsumori Kawase kuvaa isoäitiään. Kumpikin elokuva palkittiin vuoden 1995 Yamagatan dokumenttifestivaalilla. Vuonna 1997 Kawasesta tuli nuorin Camera d'orin voittaja elokuvallaan Moe no suzaku. Hotaru-elokuva voitti Locarnon elokuvajuhlilla Fipresci-järjestön palkinnon ja Cicae-palkinnon vuonna 2000. Cannesin elokuvajuhlilla ovat olleet esillä Sharasôju vuonna 2003, Mogari no mori (Tuomariston valinta -palkinto 2007), Hanezu no tsuki 2011 ja Futatsume no mado 2014. Kawasen elokuvaura on ollut esillä näyttelyissä Euroopassa, esimerkiksi Pariisin Jeu de Paume -museossa vuonna 2002. Vuonna 2010 hän perusti Kansainvälisen Naran elokuvafestivaalin halutessaan tuoda nuorten ohjaajien elokuvia esiin. Vuonna 2013 Kawase toimi yhtenä Cannesin tuomareista. Vuonna 2015 Ranskan kulttuuriministeri myönsi hänelle Taiteen ja kirjallisuuden kunniamerkin. Kirsikkapuiden alla -elokuva esitettiin Helsingin Rakkautta ja Anarkiaa -festivaalilla nimellä An vuonna 2015. Suomessa sen ensi-ilta elokuvateattereissa oli 8.4. 2016. == Yksityiselämä == Kawase oli naimisissa elokuvatuottaja Takenori Sentôn kanssa vuodesta 1997 vuoteen 2000, jolloin hän käytti sukunimeä Sentô. == Filmografia == *Tähdellä merkitty elokuvat, joissa Kawase on myös näytellyt. === Elokuvat === * The Weald (1997) * Moe no suzaku (Suzaku) (1997) * Hotaru (Firefly) (2000) * Sharasôju* (Shara) (2003) * Mogari no mori (The Mourning Forest) (2007) * Nanayomachi (Nanayo) (2008) * Visitors (2009) (lyhytelokuva, yhteistyönä Hong Sang-Soon ja Lav Diazin kanssa) * Koma (2009) (lyhytelokuva) * 60 Seconds of Solitude in Year Zero (2011) (yhteistyönä tehty episodielokuva) * Sense of Home (2011) (yhteistyönä) * Hanezu no tsuki (Hanezu) (2011) * Futatsume no mado (Still the water) (2014) * Kirsikkapuiden alla (jap. An, eng. Sweet Red Bean Paste) (2015) === Dokumentit === * Ni tsutsumarete* (Embracing) (1992) * Katatsumori* (1994) (lyhytdokumentti) * Ten mitake* (See Heaven) (1995) (lyhytdokumentti) * Hi wa katabuki* (Sun on the Horizon) (1996) * Manguekyo (Caleidoscope) (1999) * Kya ka ra ba a* (Sky, Wind, Fire, Water, Earth) (2001) * Tsuioku no dansu* (Letter from a Yellow Cherry Blossom) (2003) * Tarachime* (2006) (lyhytdokumentti) * In Between Days (2009) (lyhytdokumentti yhteistyönä Isaci Lacuestan kanssa) * Genpin (2010) * Chiri* (2012) == Lähteet == Luokka:Japanilaiset elokuvaohjaajat Luokka:Japanilaiset elokuvakäsikirjoittajat Luokka:Japanilaiset näyttelijät Luokka:Vuonna 1969 syntyneet Luokka:Elävät henkilöt
Från Nära och Fjerran

Från Nära och Fjerran (”Lähteltä ja kaukaa”) oli Helsingissä vuosina 1860–1861 ilmestynyt ruotsinkielinen aikakauslehti. Kirjakauppias Klas Theodor Sederholmin julkaisema ja toimittama Från Nära och Fjerran, alaotsikoltaan Litteraturblad för Finlands qvinnor oli naisille tarkoitettu makasiinilehti. Kerran kuukaudessa ilmestynyt 16-sivuinen ja oktaavikokoinen lehti painettiin Suomalaisen Kirjallisuuden Seuran kirjapainossa. Se sisälsi etupäässä artikkeleita ja kaunokirjallisuutta. Lehden näkökulma oli miehen, jonka mielestä naisen tärkein tehtävä oli toimia vaimona ja äitinä. Siinä pohdittiin myös naisten kasvatus- ja koulutuskysymyksiä. Ensimmäisenä vuonnaan Från Nära och Fjerran sai toimittajaa tyydyttäneen 700 kappaleen levikin. Toisena vuonna tilaajamäärä laski, ja Sederholm lopetti lehden kannattamattomana. ==Lähteet== ==Aiheesta muualla== * Från Nära och Fjerran digitoituna kansalliskirjastossa Luokka:Helsingin media Luokka:Suomalaiset naistenlehdet Luokka:Suomalaiset ruotsinkieliset aikakauslehdet Luokka:Ilmestymästä lakanneet suomalaiset aikakauslehdet Luokka:1860-luku
Carl Johan Marelius

Carl Johan Marelius (15. syyskuuta 1829 Oulu – 25. marraskuuta 1866 Kajaani) oli suomalainen filosofian maisteri, rehtori ja lehdenkustantaja. Luettu 21.4.2016. Mareliuksen vanhemmat olivat oululainen värjärimestari Karl Johan Marelius ja Sara Margareta Nordqvist. Hän kävi Oulun triviaalikoulua ja pääsi ylioppilaaksi Helsingissä 1848. Marelius opiskeli Helsingin yliopistossa ja valmistui filosofian kandidaatiksi ja maisteriksi 1853. Marelius toimi Oulun yläalkeiskoulun vt. kollegana vuodesta 1854, Kuopion ala-alkeiskoulun opettajana vuodesta 1856 ja Kajaanin ala-alkeiskoulun rehtorina vuodesta 1863. Marelius perusti yhdessä ala-alkeiskoulun opettaja Adolf Edvard Rongainin kanssa vuonna 1856 Kuopioon Kuopion Sanomat-lehden joka lopetti kuitenkin jo ilmestymisensä vuoden 1857 lopulla. Lehteä painettiin C. J. Marelius’en ja A. E. Rongainin kirjapainossa joka toimi 1856–1857.Timo Salmela : Kuopion Hiippakunnan Sanomia 1859–1860, Kirkkohistorian pro gradu-tutkielma, Itä- Suomen yliopisto, Filosofinen tiedekunta, Teologian osasto 2012Typografinen Muistolehti/Typografiskt Minnesblad 1642-1892 : Suomen kirja- ja kivipainot sekä kirjasinvalimot : Kuopio Marelius oli naimisissa vuodesta 1856 Adolfina Eugenia Jaeckellin (k. 1907) kanssa jonka isä oli ylimääräinen komissiomaanmittari Krister Fredrik Jaeckell (1810–1853). == Lähteet == Luokka:Suomalaiset opettajat Luokka:Suomen koulujen rehtorit Luokka:Suomalaiset lehdenkustantajat Luokka:Vuonna 1829 syntyneet Luokka:Vuonna 1866 kuolleet
Korisliiga-kauden 2016–2017 kokoonpanot

== Joukkueiden kokoonpanot == ===Helsinki Seagulls=== ===Joensuun Kataja=== ===Kauhajoen Karhu=== === Kobrat === ===Kouvot=== ===KTP-Basket=== ===BC Nokia=== ===Salon Vilpas=== ===Tampereen Pyrintö=== ===UU-Korihait=== == Lähteet == Luokka:Koripallosarjojen kausi 2016–2017/2017 Luokka:Luettelot Korisliigasta
Place de la République

Place de la République () on suorakulmainen aukio Pariisissa 3., 10. ja 11. arrondissementin rajalla. Sen pinta-ala on 3,3 hehtaaria, ja se on yksi Pariisin suurimmista aukioista.Place de la République Parismarais.com. Viitattu 214.2016. Aukiolla risteävät seuraavat bulevardit ja muut kadut: Boulevard du Temple, Boulevard Saint-Martin, Boulevard Magenta, Boulevard Voltaire, Avenue de la République, Rue du Temple, Rue René-Boulanger, Rue Léon-Jouhaux ja Rue du Faubourg-du-Temple.La place de la République Paris1900. Viitattu 21.4.2016. Place de la Républiquen paikalla sijaitsi aiemmin 1300-luvulla rakennettuun niin sanottuun Kaarle V:n kaupunginmuuriin kuulunut Templen portti. Aukio syntyi vuonna 1854, kun Pariisin asemakaavaa uudistettiin paroni Haussmannin suunnitelmien mukaan. Aukion nimi oli alkujaan place du Château-d’eau. Sen pohjoissivua reunustavat arkkitehti Gabriel Davioudin suunnittelemat entiset kasarmi- ja liikerakennukset. Valokuvauksen pioneerin Louis Daguerren kuuluisa dioraamateatteri sekä Alexandre Dumas’n vuonna 1847 perustama Théâtre-Lyrique sijaitsivat aikanaan Place de la Républiquen luona. Vuonna 2013 valmistuneissa muutoksissa aukion jalankulkualuetta laajennettiin. Aukiolla järjestettiin suuria mielenilmauksia tammikuussa 2015 Charlie Hebdon terrori-iskun jälkeen ja uudelleen marraskuussa 2015 Pariisin terrori-iskujen jälkeen. Tammikuussa 2016 aukiolle sijoitettiin iskujen uhreille omistettu muistolaatta. ==Tasavallan muistomerkki== Aukion keskellä on vuonna 1883 pystytetty Tasavallan muistomerkki (Monument à la République), jonka ovat suunnitelleet kuvanveistäjäveljekset Léopold ja Charles Morice. Ranskan tasavaltaa symboloiva Marianne-patsas on 9,5 metriä korkea ja seisoo 15,5 metriä korkealla jalustalla. Sen kolme suurta jalustahahmoa edustavat vapautta, veljeyttä ja tasa-arvoa. Jalustan alaosassa on kaksitoista pronssireliefiä, jotka kuvaavat Ranskan tasavaltaisen historian merkittäviä tapahtumia vuoden 1789 vallankumouksesta alkaen. Ennen nykyistä patsasta paikalla on ollut kaksikin suihkulähdettä. Ensimmäinen, vuonna 1811 valmistunut suihkulähde tunnettiin nimellä Château d’Eau (”vesilinna”), ja koko aukio sai alkuperäisen nimensä sen mukaan. Jälkimmäinen, Davioudin vuonna 1875 suunnittelema suihkulähde siirrettiin sittemmin place Félix-Ébouélle. ==Lähteet== ==Aiheesta muualla== Luokka:Pariisin aukiot
Esteban de Jesús

Esteban de Jesús (2. elokuuta 1951 Carolina – 11. toukokuuta 1989 San Juan) oli puertoricolainen raskaansarjan ammattilaisnyrkkeilijä ja WBC-liiton kevyen sarjan maailmanmestari.http://boxrec.com/boxer/8683 Viitattu 21.4.2016. == Ammattilaisura == Ammattilaiskehiin jo 17-vuotiaana vuonna 1969 siirtynyt de Jesús voitti MM-tittelin Guts Ishimatsuilta toukokuussa 1976, ja puolusti vyötään kolmesti ennen tappiota Roberto Duránille. Puolitoista vuotta aiemmin de Jesús oli aiheuttanut Duranille tämän ammattilaisuran ensimmäisen tappion Madison Square Gardenissa käydyssä ottelussa. Viimeisen kerran de Jesús otteli heinäkuussa 1980. == Nyrkkeilyuran jälkeen == Marraskuussa 1981 de Jesús ampui kokaiinin vaikutuksen alaisena liikennekahakassa 17-vuotiaan Roberto Cintron Gonzalezin. Hänet tuomittiin elinkautiseen vankeusrangaistukseen. Vuonna 1985 de Jesúsin havaittiin saaneen HIV-tartunnan likaisista huumeneuloista. Heikentyneen terveydentilan takia de Jesús armahdettiin huhtikuussa 1989, ja hän menehtyi AIDS:iin kuukausi vapautumisensa jälkeen. ==Lähteet== Luokka:Puertoricolaiset nyrkkeilijät Luokka:Murhaajat Luokka:Vuonna 1951 syntyneet Luokka:Vuonna 1989 kuolleet
Leena Takala

Marja-Leena Takala (s. 10. maaliskuuta 1938 Lahti) on suomalainen näyttelijä. Hän aloitti pitkän työrupeamansa Turun kaupunginteatterissa vuonna 1965. ==Ura== Leena Takalan vanhemmat olivat Paavo Takala ja Hertta Tuomisto. Hän aloitti näyttelijän uransa kiinnityksellä Jyväskylän Työväen Teatteriin 1956–1957; muutaman vuoden tauon jälkeen hän oli kiinnitettynä Kotkan kaupunginteatteriin 1961–1965. Takalan pitkä kiinnitys Turun kaupunginteatteriin alkoi 1965. Takalan näyttämötehtäviä olivat muun muassa Rosalinda näytelmässä Lepakko, Anastasia näytelmässä Anastasia ja valtakirja sekä Mustalaisruhtinaan Sylva. Anton Tšehovin Kirsikkapuistossa Takala näytteli Varjan roolin. Uransa myöhemmässä vaiheessa Takala on näytellyt muun muassa teoksessa Kvartetti. Takalan näyttämötehtävistä mainittakoon myös Hämeen tyttö Kalle Holmbergin ohjaamassa Seitsemässä veljeksessä, joka oli Turun kaupunginteatterin suurmenestys 1970-luvulla. Teatteriuransa ohella Takala on tehnyt muutaman elokuvaroolin, kuten Gunvorin osan Maunu Kurkvaaran teoksessa Rakas.... ==Filmografia== ===Elokuvat=== *Rakas... (1961) *Asfalttilampaat (1968) (kreditoimaton) *Levottomat (2000) ===Televisiotuotannot=== *Seitsemän veljestä (1976) *Kaikki tulevat päivät (1982) ==Lähteet== *Teatterin maailma - Suomen teatterilaitos ja teatteriväki, toim. Veistäjä, Verneri, Kustannusosakeyhtiö Tammi, Helsinki 1965 *Suomen teatterit ja teatterintekijät - Yhteisö- ja henkilöhakemistö, toim. Martin, Timo; Niemi, Pertti; Tainio, Ilona, Kustannusosakeyhtiö Tammi, Helsinki 1974, ISBN 951-30-2505-5 *Suomen teatterit ja teatterintekijät 1983, toim. Tainio, Ilona, Kustannusosakeyhtiö Tammi, Helsinki 1983, ISBN 951-30-5727-5 ===Viitteet=== Luokka:Suomalaiset näyttelijät Luokka:Vuonna 1938 syntyneet Luokka:Elävät henkilöt
Kirkkokatu 10 (Oulu)

Kirkkokatu 10, Oulun kaupungin säästöpankin (Uleåborgs Stads Sparbank) rakennuttama liike- ja asuinkerrostalo, sijaitsee Rotuaarin varrella Pokkisen kaupunginosassa Oulussa. Rakennuksen katutason pankkitiloissa on toiminut Säästöpankki Optia vuodesta 2000. Oulun kaupungin säästöpankki perustettiin vuonna 1845. Pankin perusti kaupunginlääkäri Gustaf Toppelius, jonka rakennuttamassa talossa pankki aloitti toimintansa. Ennen oman toimitalon rakentamista pankki ehti toimia Oulun keskustassa monissa muissakin rakennuksissa, kuten Seurahuoneella ja J. F. Kerttulan talossa. Omaa toimitaloa varten pankki osti tontin Kauppurienkadun ja Kirkkokadun kulmauksesta. Tontin omistaja kauppias Gust Hägg hyväksyi vankilanjohtaja V. O. Juveliuksen pankin puolesta tekemän tarjouksen ja kauppa syntyi maaliskuussa 1910. Tontilla sijaitsi useita pääasiassa puisia rakennuksia, mutta osa tontista oli rakentamatta ja tuolle paikalle toimitaloa suunniteltiin. Vanhoja taloja pankki vuokrasi edelleen aina vuoteen 1932 asti, jolloin ne purettiin uudisrakennuksen tieltä. Jugendtyylisen rakennuksen piirustukset laati arkkitehti Wivi Lönn vuonna 1911. Rakennuslupa myönnettiin huhtikuussa 1911, mutta rakennustyöt oli aloitettu jo pari kuukautta ennen helmikuussa. Vastaavana rakennusmestarina työmaalla toimi rakennusmestari Viktor Vikkula. Uuden rakennuksen pankkikonttori avattiin 12. kesäkuuta 1912. Toimitalo rakennettiin kiinni kahteen tontilla sijainneeseen kivirakennukseen, joista toisesta on nykyäänkin jäljellä kaksikerroksinen harjakattoinen osa sisäpihan puolella. Talossa on viisi maanpäällistä kerrosta, joista ylin on kylmäullakkokerros. Ensimmäinen kerros on kansallisromantiikkaan viittaavaa rosoista graniittia, joka erottaa sen selvästi muusta julkisivusta, joka on rapattua tiiltä. Rakennus kärsi pommituksissa talvisodassa ja jatkosodassa. Sodan jälkeen arkkitehti Gustaf Strandberg suunnitteli ullakkokerroksen laajentamista asuinkäyttöön, jolloin julkisivun frontoni olisi hävinnyt. Vaikka suunnitelma saikin rakennusluvan, niin sitä ei koskaan toteutettu. Varsinkin sisätiloihin on kuitenkin tehty myöhemmin muutoksia. Arkkitehti Uki Heikkisen suunnitelmien mukaan talon pihan puolelle on rakennettu yksikerroksinen laajennusosa. 1980-luvun lopulla ensimmäinen kerros muutettiin pankkitiloista Osuuskauppa Arinan kahvila-ravintolaksi, mutta jo seuraavan vuosikymmenen lopulla tilat muunnettiin Säästöpankki Optialle. == Lähteet == == Aiheesta muualla == Luokka:Oulun asuinrakennukset Luokka:Oulun liikerakennukset Luokka:Säästöpankit Luokka:Pokkinen Luokka:Wivi Lönnin suunnittelemat rakennukset
Anu Koivunen

Anu-Riitta Koivunen (s. 29. tammikuuta 1967 Kemi) on suomalainen mediatutkija ja julkinen keskustelija. Koivunen on toiminut Turun yliopiston sukupuolentutkimuksen professorina vuodesta 2021. Ennen Turun yliopiston professuuria Koivunen toimi Tampereen yliopistossa sukupuolentutkimuksen professorina. Koivunen on toiminut myös elokuvatutkimuksen professorina Tukholman yliopistossa mutta työskenteli virkavapaalla vuosina 2015–2017 vanhempana tutkijana Helsingin yliopistossa. Koivunen valmistui filosofian kandidaatiksi vuonna 1992 ja lisensiaatiksi vuonna 1994 Turun yliopistosta pääaineenaan elokuva- ja televisiotiede. Hän väitteli tohtoriksi mediatutkimuksesta Turun yliopistossa 2003; väitöskirjan otsikko oli Performative Histories, Foundational Fictions. Gender and Sexuality in Niskavuori Films. Koivunen on ollut vuodesta 2004 mediakulttuurin dosentti Tampereen yliopistossa ja elokuva- ja televisiotutkimuksen sekä naistutkimuksen dosentti Helsingin yliopistossa. Koivunen on osallistunut julkiseen keskusteluun asiantuntijakommentaattorina, kolumnistina ja sosiaalisessa mediassa. Tällä hetkellä Koivunen kirjoittaa kolumnia Suomen Kuvalehteen. Lisäksi hän on kirjoittanut muun muassa Hufvudstadsbladetiin, Apuun ja Tieteentekijöiden liiton blogiin. Hän oli myös yksi Pressiklubi- ajankohtaisohjelman sekä Yle Radio Suomen Pyöreä pöytä -radio-ohjelman vaihtuvista vakiokommentaattoreista. Koivunen on Suomen ja Ruotsin kaksoiskansalainen. Koivusella on puolisonsa Elsin kanssa poika. == Lähteet == ==Aiheesta muualla== * Luokka:Suomalaiset mediatutkijat Luokka:Suomalaiset sukupuolentutkijat Luokka:Suomalaiset elokuvatutkijat Luokka:Turun yliopiston professorit Luokka:Suomalaiset professorit Luokka:Vuonna 1967 syntyneet Luokka:Elävät henkilöt
Randy Lanier

Randy Thomas Lanier (s. 22. syyskuuta 1954 Lynchburg, Virginia) on yhdysvaltalainen entinen autourheilija. Hän kilpaili CART-sarjassa vuosina 1985 ja 1986. 23-vuotiaana kilpa-autoilun aloittanut Lanier kilpaili ennen CART-sarjaa kestävyyskilpailuissa, ja osallistui muun muassa Le Mansin 24 tunnin ajoon vuonna 1982. Indy 500 -kilpailussa Lanier sijoittui vuonna 1986 kymmenenneksi, ja oli myös kilpailun paras tulokas. Lanier tuomittiin huumekaupasta vuonna 1988 elinkautiseen vankeusrangaistukseen ilman ehdonalaiseen pääsyn mahdollisuutta. Hän oli aloittanut huumeiden myymisen jo 15-vuotiaana. Luokka:Yhdysvaltalaiset autourheilijat Luokka:Huumerikolliset Luokka:Vuonna 1954 syntyneet Luokka:Elävät henkilöt Luokka:Kannabiksen salakuljetus
Mia Rönkä

Mia Tiina Hannele Rönkä (s. 1972 Vaasa) on suomalainen filosofian tohtori, ympäristöekologian dosentti ja kirjailija-toimittaja. Rönkä on kirjoittanut luontoaiheisia tietokirjoja aikuisille ja lapsille sekä kaksi runokokoelmaa. Rönkä valmistui filosofian maisteriksi Turun yliopistosta vuonna 1999. Hän väitteli Turun yliopiston biologian laitoksella vuonna 2008 ekologian alalla väitöksellä Assessment of Coastal Bird Populations and Habitats on the Finnish Coast of the Baltic Sea: Implications for Monitoring and Management. Väitöskirja käsitteli ympäristötekijöiden vaikutusta saaristolintukantoihin ja saaristolinnuston levinneisyyteen Suomen etelärannikolla. Väitöksessä selvitettiin saaristolintujen kannankehityksen ja poikastuoton yhteyttä sekä kehitettiin uusi menetelmä poikastuoton seurantaan. Väitöstyössä käsiteltiin myös tiedon välittämistä luonnon monimuotoisuudesta. Vuonna 2016 ilmestyi teos Nähdään majalla, pörriäisagentit, ensimmäinen osa luontoaiheisesta lasten tarinallisesta tietokirjasarjasta. == Teokset == * * * ;Runoteokset * * ;Lastenkirjat * * * == Lähteet == == Aiheesta muualla == * Mia Rönkä Sammakon sivuilla * Mia Rönkä Turun yliopiston sivuilla * Luokka:Suomalaiset ekologit Luokka:Suomalaiset ornitologit Luokka:Suomalaiset tietokirjailijat Luokka:Suomalaiset runoilijat Luokka:Vuonna 1972 syntyneet Luokka:Elävät henkilöt
Brian Hämäläinen

Brian Tømming Hämäläinen (s. 29. toukokuuta 1989 Allerød) on tanskalainen jalkapalloilija, joka edustaa Belgian Jupiler Pro Leaguessa pelaavaa KRC Genkiä. == Lähteet == *Brian Hämäläinen Soccerway. Luokka:Tanskalaiset jalkapalloilijat Luokka:Vuonna 1989 syntyneet Luokka:Elävät henkilöt
Darren Sharper

Darren Mallory Sharper (s. 3. marraskuuta 1975 Richmond, Virginia) on yhdysvaltalainen amerikkalaisen jalkapallon pelaaja. Sharper pelasi takapuolustajana NFL:ssä vuosina 1997–2010. Hän oli yksi pelipaikkansa parhaista pelaajista, ja valittiin viidesti NFL:n tähdistöotteluun Pro Bowliin. Sharper voitti New Orleans Saintsin riveissä Super Bowl XLIV:n kaudella 2009. Sharper hyväksyi maaliskuussa 2015 yhdeksän vuoden vankeustuomion jopa 16 eri naiseen kohdistuneista seksuaalirikoksista. Tapaus kuitenkin avattiin uudelleen vuotta myöhemmin, koska tuomio oli liittovaltion tuomarin mielestä liian lievä. Sharper tuomittiin elokuussa 2016 18 vuodeksi vankeuteen ja 20 000 dollarin sakkoihin 16 naisen raiskauksesta. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Seksuaalirikoksista tuomitut henkilöt Luokka:Vuonna 1975 syntyneet Luokka:Elävät henkilöt
Asterixin & Obelixin syntymäpäivä

Asterixin ja Obelixin syntymäpäivä – Kultainen kirja () on 34. Asterix seikkailee -albumi, joka julkaistiin vuonna 2009. Albumi juhlistaa Asterix- sarjakuvien 50-vuotista taivalta. Albumin käsikirjoitti ja piirsi Albert Uderzo, mutta se sisältää myös joitakin René Goscinnyn käsikirjoituksia vuosikymmenten takaa. Albumin kanteen käsikirjoittajiksi onkin merkitty Goscinny ja Uderzo yhdessä. Asterix ja Obelixin syntymäpäivä on Uderzon viimeinen albumi. Vuonna 2012 hän julkisti sarjan uudet tekijät, käsikirjoittaja Jean-Yves Ferrin ja piirtäjä Didier Conradin. Luokka:Vuoden 2009 kirjat Luokka:Asterix seikkailee -sarjakuva-albumit
Chanhassen

Chanhassen on kaupunki Carverin piirikunnassa Minnesotan osavaltiossa Yhdysvalloissa. Vuoden 2018 arvion mukaan kaupungissa asui 25 666 asukasta. Vuosina 2010–2018 Chanhassenin väkiluku kasvoi 11,9 prosenttia. Väestöstä noin 90 prosenttia on valkoisia. Kaupungin pinta-ala on 52,9 neliökilometriä. Chanhassenissa on ollut asutusta 1850-luvun alkupuolelta asti. Se sai nimensä sioux-intiaanien sokerivaahteraa tarkoittavasta sanasta. Se oli unelias maalaiskaupunki 1960-luvulle asti. Sen jälkeen siitä kehittyi nopeasti Minneapolisin vauras lähiö. Vuonna 2013 kaupungin suurimmat työllistäjät olivat mittalaitteita valmistava Rosemount, Instant Web Companies ja Life Time Fitness. == Lähteet == == Aiheesta muualla == Luokka:Minnesotan kaupungit
Antopleuriini

Antopleuriini-A kuuluu merivuokkojen (Anthopleura xanthogrammica) tuottamiin polypeptiditoksiineihin, jotka vuorovaikuttavat jänniteriippuvaisten ionikanavien kanssa. Nisäkkäiden sydämessä tämä saa aikaan viivästyneen ionikanavien sulkeutumisen, mikä johtaa sydämen lyöntivoiman lisääntymiseen ilman, että verenpaine tai lyöntitiheys muuttuvat. Näiden polypeptidien terapeuttista potentiaalia rajoittaa niiden immunogeenisyys ja toimimattomuus suun kautta otettuna. Silti niiden kolmiulotteinen muoto voi johtaa uusien sydänlääkkeiden kehittymiseen. Antopleuriinilla on neljä muotoa (Antopleuriini-A, -B, -C ja -Q). Niiden toimintamekanismi on sitoutua natriumkanaviin, mikä johtaa sydänlihassolujen virittymiseen.Moran Y, Gordon D, Gurevitz M. "Sea anemone toxins affecting voltage-gated sodium channels—molecular and evolutionary features". Toxicon 2009, 54(8): 1089–1101. Antopleuriini toimii sekä toksiinina että feromonina. Kun petoeläin lähestyy merivuokkoa, se pyrkii hyökkäämään lonkeroiden keskelle, missä antopleuriinin pitoisuus on pienimmillään. Petoeläintä lähimmissä osissa pitoisuus taas on suurin. Pedot oikeastaan levittävät antopleuriinia ympäristöönsä uiskennellessaan merivuokon ympärillä. Tämä on signaali muille merivuokoille käpertyä kokoon vaaran uhatessa.Howe NR, Sheikh YM. "Anthopleurin: a sea anemone alarm pheromone". Science 1975, 189(4200): 386–8. == Lähteet == == Aiheesta muualla == *PubChem: Anthopleurin A *PubChem: Anthopleurin B *PubChem: Anthopleurin C *Toxin and Toxin Target Database (T3DB): Anthopleurin (Anthopleura xanthogrammica) *ChemBlink: Anthopleurin A *ChemBlink: Anthopleurin B Luokka:Eläinmyrkyt Luokka:Merivuokkojen myrkyt
Arnhild Lauveng

Arnhild Lauveng (s. 1972) on norjalainen kirjailija ja psykologi. == Elämä == Lauveng joutui 17-vuotiaana itsetuhoisuuden ja psykoottisuuden vuoksi suljetulle osastolle, jolla hänellä diagnosoitiin skitsofrenia. Hän vietti seuraavat kymmenen vuotta hoidossa, välillä sairaalassa, välillä opiskeli Oslon yliopistossa ja valmistui sitten psykologiksi. Nykyisin Lauveng työskentelee paitsi psykologina, myös puhujana sairauteensa liittyen. Hän on kirjoittanut kaksi elämästään kertovaa kirjaa, psykologisia kirjoja ja lastenkirjoja. Lauveng on itse parantunut skitsofreniasta ja hän on kyseenalaistanut terveydenhoitojärjestelmän yksipuolisen suhtautumisen skitsofreniaan parantumattomana sairautena. Ajattelutapansa takia psykiatrisen sairaalan lääkärit esimerkiksi antoivat Lauvengin ymmärtää, että hänen unelmansa psykologiksi valmistumisesta olisi järjetön. == Tuotanto == === Omaelämäkerralliset teokset === * Huomenna olin aina leijona. Therapeia, 2012 (I morgen var jeg alltid en løve. Cappelen, 2005) * Unyttig som en rose. Cappelen, 2006. === Psykologia === * Arbeidsmaur med gipset hjerte. Universitetsforlaget, 2008 * Noe mye mer annet - ungdom og psykiske helse. Universitetsforlaget, 2011 === Lastenkirjat === Jenny og Jakob -sarja: * De blå elgers skog. Universitetsforlaget, 2013 * Drømmeløven. Universitetsforlaget, 2013 * Fargofanten. Universitetsforlaget, 2013 * Glemmefroskene. Universitetsforlaget, 2013 * Kommoden kommer. Universitetsforlaget, 2013 * Lille bever. Universitetsforlaget, 2013 * Tankefisken. Universitetsforlaget, 2013 == Lähteet == Luokka:Norjalaiset kirjailijat Luokka:Vuonna 1972 syntyneet Luokka:Elävät henkilöt
Johan Franzén (täsmennyssivu)

Johan Franzén -nimisiä tunnettuja henkilöitä ovat: *Johan Franzén (s. 1979), ruotsalainen jääkiekkoilija *Johan Franzén (1879–1946), suomalainen poliitikko *Johan Franzén (1784–1849), suomalainen kauppaneuvos.
LGA 1155

LGA 1155 on Intelin valmistama suoritinkanta. Suoritinkantaan sopivat Intelin Sandy Bridge sekä Ivy Bridge -suorittimet, jotka käyttävät DDR3-keskusmuistia. Suoritinkanta julkistettiin seuraajaksi LGA 1156-kannalle, ja sen seuraaja oli LGA 1150-kanta. Suoritinkannan fyysiset mitat ovat 37,5 mm x 37,5 mm. Luokka:Suoritinkannat
Aleksandre Amisulašvili

Aleksandre Amisulašvili (Giorgis dze () on georgialainen patronyymi, jonka isän etunimi oli Giorgi ()., ; s. 20. elokuuta 1982 Telavi, Georgian SNT, Neuvostoliitto, nykyinen Georgia) on georgialainen jalkapalloilija. Hän edustaa Umaghlesi Ligassa pelaavaa Dinamo Tbilisiä ja on pelipaikaltaan puolustaja. ==Lähteet== ==Aiheesta muualla== * Aleksandre Amisulašvili National Football Teams -sivustolla * Luokka:Vuonna 1982 syntyneet Luokka:Elävät henkilöt Luokka:Georgialaiset jalkapalloilijat